1 दिसंबर को रिलीज होगी फुकरे 3, इस बार फिल्म में नहीं दिखेंगे अली फजल
Fukrey 3 Release Date Announced - Fukrey 3 Release Date Announced - Movie To Release On December 2023. फिल्म फुकरे की रिलीज को 10 साल पूरे हो गए हैं। इस मौके पर फुकरे 3 की रिलीज डेट अनाउंस कर दी गई है। इस साल फिल्म 1 दिसंबर 2023 को थिएटर में रिलीज होगी।
फिल्म फुकरे की रिलीज को 10 साल पूरे हो गए हैं। इस मौके पर फुकरे 3 की रिलीज डेट अनाउंस कर दी गई है। इस साल फिल्म 1 दिसंबर 2023 को थिएटर में रिलीज होगी।
फिल्म के तीसरे इंस्टॉलमेंट में ऋचा चड्ढा, पुलकित सम्राट, वरुण शर्मा, मनोज सिंह और पंकज त्रिपाठी एक बार फिर साथ नजर आएंगे। 2013 में 14 जून के दिन ही फुकरे रिलीज हुई थी।
प्रोडक्शन हाउस ने वीडियो शेयर कर दी जानकारी 
फिल्म के प्रोडक्शन हाउस एक्सेल एंटरटेनमेंट ने सोशल मीडिया पर मजेदार वीडियो के साथ फुकरे और फुकरे रिटर्न्स की झलक दिखाई है। फिल्म के डायरेक्टर मृगदीप सिंह लाम्बा हैं।
इस बार फिल्म की टैगलाइन है- जुगाड़ू लड़के वापस आ गए हैं। फिल्म के पोस्टर में जुगाड़ू लड़के किसी बिल्डिंग के टेरेस में बैठे नजर आ रहे हैं।
जफर को गुड्डू भैया भी बनना पड़ता है: अली फजल 
रिपोर्ट्स के मुताबिक फुकरे 3 में अली फजल जफर के रोल में नहीं दिखाई देंगे। उन्होंने कुछ दिनों पहले बताया था कि फुकरे और मिर्जापुर की रिलीज डेट क्लैश होने की वजह से उन्होंने ये फैसला लिया है।
उन्होंने कहा- सॉरी साथियों, इस बार नहीं। जफर को कभी-कभी गुड्डू भैया बनना पड़ता है। दो यूनिवर्स ओवरलैप हो जाते हैं कभी-कभी।
फुकरे 3 में नहीं दिखाई देंगे अली फजल 
उन्होंने आगे कहा- 'एक बार जो फुकरा बन जाता है वो हमेशा फुकरा रहता है, लेकिन मैं फुकरों की तीसरी आउटिंग में फुकरा, भोली और पंडितजी के साथ दिखाई नहीं दूंगा। मैं चाहता था कि इसका हिस्सा बन सकूं लेकिन टाइट शेड्यूल की वजह से इस बार ये मुमकिन नहीं है। जफर जल्द ही आपके बीच वापस लौटेगा।'